Document ID: 31983D0083

*****
ΑΠΟΦΑΣΗ ΤΟΥ ΣΥΜΒΟΥΛΙΟΥ
της 21ης Φεβρουαρίου 1983
για την προσθήκη ορισμένων προϊόντων στον πίνακα του παραρτήματος Ι της συνθήκης ΕΚΑΧ
(83/83/ΕΚΑΧ)
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,
Εκτιμώντας:
τη σημασία της συμπληρώσεως του πίνακα που περιλαμβάνεται στο παράρτημα Ι της συνθήκης, ώστε να καταστεί δυνατή η επίτευξη των στόχων της, ιδίως εκείνων που αναφέρονται στο άρθρο 60, και να εξασφαλιστεί μεγαλύτερη αποτελεσματικότητα στις ενέργειες που διεξάγει η Κοινότητα κατ' εφαρμογή της συνθήκης,
ΑΠΟΦΑΣΙΖΕΙ:
Άρθρο μόνο
Τα παρακάτω προϊόντα προστίθενται στον πίνακα που περιλαμβάνεται στο παράρτημα Ι της συνθήκης για την ίδρυση της Ευρωπαϊκής Κοινότητας Άνθρακα και Χάλυβα:
«Λαμαρίνες ελασματοποιηθείσες εν ψυχρώ, σε ρόλους και σε φύλλα, πάχους ίσου ή μεγαλύτερου των 3 mm».
Έγινε στις Βρυξέλλες, στις 21 Φεβρουαρίου 1983.

Labels: 7
1
15